Brøndby bekrefter at overgangen er i boks.

Adam Larsen Kwarasey har lenge blitt koblet til en overgang vekk fra Rosenborg. Mandag ble det klart at han har signert for danske Brøndby.

Adressa.no meldte først om overgangen og senere på dagen ble den bekreftet av Brøndby på klubbens nettside. Rosenborg bekrefter også overgangen på sin nettside.

- Vi er glad for å kunne ønske Adam velkommen i Brøndby. Vi har nå fått en målmann med erfaring og som kan heve treningsnivået for keeperne i klubben. Men sine kvaliteter og sitt konkurranseinnstinkt kan han gi Frederik Rønnow kamp om keeperplassen, skriver klubben om keeperen.

- Frederik er per nå den beste keepern i liagen, men selv de beste trenger utfrodringer i hverdagen, heter det videre fra den danske klubben.

Larsen Kwarasey har skrevet under på en fireårskontrakt.

Les også: Rosenborg signerte ny keeper

Keeperen har vært et andrevalg hos trønderne, og har ønsket seg til en klubb der han får spille fast.

- Det føltes riktig og jeg har kommet til Danmarks største klubb. Jeg gleder meg til å komme i gang her, allerede onsdag, sier keeperen.

Rosenborg har allerede hentet Kwaraseys erstatter.

Mandag bekreftet nemlig klubben at Arild Østbø er kjøpt fra Sarpsborg 08. Østbø har signert en treårskontrakt med de norske mesterne.

Kwarasey ble hentet til Rosenborg sist sommer for å erstatte en skadet Andre Hansen. Da Hansen kom tilbake fra skadeavbrekket, ble Kwarasey flyttet ned til å være klubbens andrevalg på keeperplass.